Tweede wildtuin-olifant vir sy tande gestroop | Maroela Media
"Die olifant se karkas is Woensdag in Pafuri, 10 km van die Mosambiekse en Zimbabwiese grens opgespoor," het Martina Polley, woordvoerder van die Kruger-wildtuin, in 'n verklaring gesê. Die karkas was al twee dae oud en die tande is afgesaag.
Geen verdere besonderhede oor die olifant se geslag of ouderdom is bekend gemaak nie. Niemand is nog in verband met die voorval in hegtenis geneem nie.
'n Olifantbul is in Mei in dieselfde streek doodgeskiet en sy tande afgesaag.
"Olifantstropery vind nou al 'n geruime tyd in Mosambiek en Zimbabwe plaas, en ons het verwag dat dit een of ander tyd hier by ons sal gebeur," het William Mabasa, woordvoerder vir SANParke, gesê. Hy het gesê Pafuri is weerloos vir stropers, weens die ligging van dié streek. "Die streek word geteiken deur sindikate wat oorkant die Mosambiekse en Zimbabwiese grens werk."
Eers die renosters!!!!! Nou die Olifante!!!!!! Wats volgende????????
Renosters, paaie, water, munisipaliteite……nou olifante, niks gaan oorbly van Suid Afrikaans nie, want díe wat in beheer is doen niks. Dis hartseer, die eens pragtige land val uitmekaar uit.
@Gerda Stols – volgende is leeus, glo my. Die mal oosterlinge maak mos "wyn" van die bene so, soos hulle sê "watch this space". Maak my siek